EVROPSKI TEDEN MOBILNOSTI V KRANJU SE PRIBLIŽUJE –

SEPTEMBERSKE AKCIJE ZA AKTIVNO MOBILNOST ŽE V POLNEM TEKU

**Kranj vabi na Evropski teden mobilnosti 2025: Aktivno, vsak dan in povsod!**

**Kranj, 10. september 2025** – Mestna občina Kranj, v sodelovanju s Centrom za trajnostno mobilnost in podjetjem MM IBIS, že več dni uspešno izvaja septemberske akcije za spodbujanje aktivne mobilnosti, ki se bodo sklenile z osrednjimi dogodki Evropskega tedna mobilnosti med 16. in 22. septembrom. Pod sloganom "Mobilnost za vse!" letos posebno pozornost namenjamo spodbujanju vsakodnevne aktivne mobilnosti.

**SEPTEMBERSKE AKCIJE AKTIVNE MOBILNOSTI ŽE POTEKAJO**

**Izziv "Aktivni na poti"** – Kranjčanke in Kranjčani že aktivno sodelujejo v izzivu, kjer zamenjujejo avto za bolj zdrav prevoz na poti v službo, šolo ali po opravkih. Za najaktivnejše udeležence, ki zberejo 20 aktivnih poti, so pripravljene privlačne nagrade. Osnovnošolci in družine lahko uporabljajo posebno knjižico z zabavnimi izzivi za spodbujanje gibanja ter varno prometno vedenje.

**Sopotništvo "KamKam"** –Inovativen sistem za sopotništvo, ki povezuje voznike in potnike v realnem času, je že na voljo uporabnikom. Brez vnaprejšnjega dogovarjanja sistem omogoča hitro in učinkovito deljenje poti, kar zmanjšuje stroške in emisije.

**Osebna mobilnostna svetovalnica** – dnevno odprta. V Centru trajnostne mobilnosti Kranj (vsak delovnik od 10.00 do 16.00) ali preko spleta lahko občani že prejemajo brezplačno osebno svetovanje in individualne mobilnostne načrte.

Več informacij o aktualnih akcijah:

<https://www.gorenjska.bike/sl/dogodki/evropski-teden-mobilnosti>

**OSREDNJI DOGODKI EVROPSKEGA TEDNA MOBILNOSTI**

**Festival mobilnosti za vse - 19. september 2025**

* **Kje in kdaj:** Stadion Kranj, med 15:00 in 19:00.
* **Kaj se bo dogajalo:** Praznujemo trajnostno mobilnost z dogodkom za vse generacije! Festival bo del spremljevalnega programa Teka za Kranj in se prične z uradno otvoritvijo in pozdravnim nagovorom Mestne občine Kranj.
  + **Stalne aktivnosti:** Stojnice z najnovejšimi kolesi, skiroji in rolkami, kolesarski in rolkarski poligon, brezplačni pregledi koles, preizkus sistema Gorenjska.Bike, svetovanje o zdravju in meritve (Center za krepitev zdravja), zdravi prigrizki lokalnih ponudnikov, delavnice o varnosti v prometu in gozdnem bontonu, ustvarjalne delavnice in foto kotiček #AktivniKranj.
  + **Posebne točke:** Predstavitev aplikacije KamKam za sopotništvo, brezplačni prevozi Prostofer za starejše, načrtovalnik poti Mestne občine Kranj in informacije o finančnih spodbudah za e-kolesa in e-vozila (Borzen).

**Kolesarski dan Gorenjska.Bike – 20. september 2025**

* **Kje in kdaj:** Kolesarski dan Gorenjska Bike 2025, ki bo potekal v štirih gorenjskih občinah: Kranju, Škofji Loki, Cerkljah na Gorenjskem (Cerkljanski športni dan) in Preddvoru.

**Poseben trenutek:** Simbolični blagoslov koles

* **Kranj:** ob 13:00 na Glavnem trgu
* **Škofja Loka:** ob 11:00 na parkirišču Kamnitnik pri Vojašnici

**Kaj vas čaka v Kranju in Škofji Loki?**

* + **Simbolični blagoslov koles** z nagovorom o varnosti na cestah
  + **Kolesarjenje z ambasadorjema v Škofjo Loko ali Cerklje na Gorenjskem**
  + **Brezplačni tehnični pregled koles** (preverjanje luči, zavor, pnevmatik)
  + **Kolesarska tržnica** z lokalnimi ponudniki opreme in storitev
  + **Kolesarski poligon** za otroke in odrasle
  + **Zdravstvene meritve** in strokovno svetovanje o zdravem življenjskem slogu
  + **Preizkus sistema Gorenjska Bike** za enostavno izposojo koles
  + **Mobilnostna svetovanja** za trajnostne oblike prevoza
  + **Zdravi prigrizki in napitki** z lokalnih ekoloških kmetij
  + **Program v občini Cerklje na Gorenjskem:** [tukaj](https://www.mojaobcina.si/cerklje-na-gorenjskem/dogodki/cerkljanski-sportni-dan-s-cerkljansko-trznico.html)
  + **Program v občini Preddvor:** v pripravi

**Varnostno prometni dan za mlade in Kr trajnostni mladinski žur - 22. september 2025**

* **Varnostno prometni dan za mlade**
  + **Kje in kdaj:** Šolske in parkirne površine na Zlatem polju, Kranj, med 9:00 in 13:00.
  + **Kaj se dogaja:** Dogodek, posvečen otrokom in mladostnikom, z namenom učenja varnega in trajnostnega gibanja v prometu. V duhu Dneva brez avtomobila bomo skozi igro in delavnice ozaveščali o varnosti.
    - **Aktivnosti:** Kolesarski in rolkarski poligon, delavnica za popravilo koles, prva pomoč (Center za krepitev zdravja), simulator vožnje z e-skirojem (Zavarovalnica Triglav), demo naprave Agencije za varnost v prometu, stojnica Modri pes (Mestna knjižnica Kranj) za promocijo varne mobilnosti in bralne kulture, okolju prijazna stojnica (Komunala Kranj), stojnica OpenLab Kranj za inovacije, mobilnostno svetovanje in foto kotiček #AktivniKranj.
* **KR Trajnostni mladinski žur**
  + **Kje in kdaj:** Površine Dijaškega in študentskega doma Kranj, med 16:00 in 19:00.
  + **Kaj se dogaja:** Dogodek za mlade (15–29 let) z zabavo, gibanjem in ustvarjalnostjo.
    - **Aktivnosti:** Kolesarski in rolkarski poligon, družabne igre na prostem, stojnica OpenLab Kranj za inovacije, izmenjevalnica oblačil (Komunala Kranj in Fundacija Vincenca Drakslerja), delavnici za popravilo koles in prvo pomoč (Center za krepitev zdravja), zdravi prigrizki in foto kotiček #AktivniKranj.
    - **Zaključek:** Plesna zabava z DJ-jem in nagradno žrebanje za udeležence aktivnosti.

Evropski teden mobilnosti v Kranju ponuja priložnost, da skupaj ustvarjamo bolj zdrav, zelen in povezan Kranj. Vabimo vse, da se pridružite dogodkom, preizkusite trajnostne oblike mobilnosti in delite svoje trenutke z oznako #AktivniKranj.

Kontakt za dodatne informacije: Center za trajnostno mobilnost Kranj E-pošta: ctmgorenjska@mobiln.si in [www.gorenjska.bike](http://www.gorenjska.bike) FB/IG: Mobiln.si